Tikwal, ad tafeḍ kra n yinzan, ibder-iten-id am wakken i llan deg timawit, d acu kan ur isemras ara tinfaliyin i d-yeskanen belli d ayen i d-yewwi ɣer yimezwura. Yerna, mačči d awehhi kan i d-iwehha ɣer unamek n yinzi, maca iddem-it-id s lekmal. Ihi, deg tegnit yecban tagi, ad d-nmeslay ɣef tukerḍa (plagiat). Acku mi ara d-yeddem umaru aḥric seg uḍris n umaru niḍen, neɣ ayen d-ǧǧan yimezwura, ad t-isexdem deg uḍris-is, am wakken ines, yettuneḥsab amzun d tukerḍa. Abeɛda mi ara t-id-yeddem akken kan i t-id-yenna bab-is, ur ibeddel deg-s accemma. Akka i d-isefhem G. Genette tukerḍa.158